text: A la venda les entrades per al concert familiar 'El flautista d'Hamelín', de la Fundació ONCA - Qué!
  El Govern d'Andorra i la Fundació Crèdit Andorrà, patrons de la Fundació ONCA, ofereixen un nou concert del projecte educatiu que té com a objectiu formar els més petits en el món musical i fer viure la música en família. 'El flautista d'Hamelín', a càrrec de La Maquineta Produccions, es representarà el dissabte 14 d'abril, a les 17 hores, al Teatre Comunal d'Andorra la Vella, i les entrades ja es troben des d'aquest dimarts a la venda al web www.onca.ad a 3 euros per localitat (venda anticipada) i 5 euros per localitat (dia del concert). Els infants menors de dos anys que no usin seient, tenen entrada gratuïta. El concert està recomanat per a infants de 3 a 8 anys i té una durada de cinquanta minuts.
  Segons Susanna Barranco, directora i dramaturga de la proposta artística, "Hamelín és un poble molt especial, és un poble musical! Un dia, una plaga de rates anomenades Silenci va arribar al poble i, de cop i volta, el poble es va quedar sense música. Hamelín es va convertir en un poble gris i trist, per aquest motiu, l'alcalde va contactar amb un flautista molt especial que era capaç d'encantar qualsevol ànima amb la seva flauta travessera…"
  És un espectacle on es combina la intervenció d'un músic i un actor professionals, amb la interpretació en directe d'instruments musicals i un enregistrament d'efectes sonors i peces musicals. Susanna Barranco explica que "d'acord amb els paràmetres artístics amb els quals es configura l'ideari creatiu de La Maquineta Produccions, aquesta obra explora recursos expressius provinents de diferents àrees artístiques: interpretació, poesia, música i dansa". Segons Barranco, "el llenguatge emprat per part dels personatges és acurat i àgil alhora que didàctic, per tal de fer propers els continguts emprats. S'utilitzen recursos de tota mena (argumentals, sonors, de vestuari i attrezzo, de text…) per tal de provocar la dinamització i sorpresa al llarg de la trama, aconseguint, amb aquest format d'audició dramatitzada, que les intervencions musicals tinguin una alta càrrega significativa per als espectadors".
  SUBEN- 'Bella y Bestia': El tirón mediático del deporte rey ha obligado a Cuatro a cambiar a la ficción de día. La serie, que...